กฎของเกม

นี่คือกฎของเกม ที่ผู้เล่นต้องปฏิบัติตาม

## สแปมแชท

อย่าแสปมข้อความของคุณในแชท หากคุณพบว่ามีใครบางคนเป็นมนุษย์หมาป่า หรือมีบทบาทที่ไม่ดีอื่นๆ คุณไม่จำเป็นต้องสแปมในการแชท การเป็นคนนบ้าหรือโดนใบ้จากคุณยาย ก็ไม่ควรสแปมข้อความเช่นกัน รวมถึงแชทตัวอย่าง, อิโมจิ, สุมเลข, ส่งลิงก์, โซเชียลมีเดียของคุณ หรือเพื่อนของคุณ ฯลฯ

## การว่าร้าย

ไม่อนุญาตให้ใช้ภาษาที่ที่มีความก้าวร้าว, ทำร้ายผู้อื่น หรือลดระดับผู้อื่น (การดูหมิ่น หยาบคาย ไม่สุภาพ และ/หรือพฤติกรรมยั่วยุ) หากมีคนอื่นหยาบคายกับคุณ และคุณตอบโต้ด้วยน้ำเสียงเดียวกัน คุณก็จะโดนลงโทษเช่นกัน โปรดรีพอร์ตผู้เล่นที่หยาบคายกับคุณ และคุณไม่ตอบโต้กลับด้วยคำหยาบคาย จะทำให้ผู้เล่นคนนั้นถูกแบน

## เหยียดชนชาติ

การเหยียดชนชาตินั้นจะไม่ได้รับการยอมรับในลักษณะใดก็ตาม การเหยียดชนชาติ คือการแบ่งแยกกลุ่มตามชนชาติ รวมถึงการพูด "ching chong" ในเซิร์ฟเวอร์เอเชีย หรือพูดว่า "KKK" ทำให้มีผลกระทบกับผู้เล่นผิวสีในเกม การไปเล่นเซิร์ฟเยอรมันแล้วไปยกย่องฮิตเลอร์ หรือไปขมขู่ชาวยิวให้ตายนั้น ถือว่าเป็นการกระทำของเหล่านาซี และนับเป็นการเหยียดชนชาติ ซึ่งจะส่งผลให้โดนแบนได้เช่นกัน

## การดูหมิ่น

เราไม่ยอมรับการล่วงละเมืดทางเพศใดๆทั้งสิ้น

ดังนั้น หากคุณพูดสิ่งที่ไม่เหมาะสมหรือมีการพูดเป็นนัย คุณจะถูกแบน

## การโยนเกม

การโยนเกมหมายถึงการทำลายเกมใส่สมาชิกคนอื่นในทีมของคุณ ไม่ว่าจะทำให้เสียเปรียบโดยตรงหรือการกระทำบางอย่างที่ทำให้ทีมของคุณเสียเปรียบ ตัวอย่างเช่น วิธีที่พบบ่อยที่สุดในการกระทำเช่นนี้คือ

* การเปิดเผยเพื่อนร่วมทีมของคุณให้กับชาวบ้าน : นี่รวมถึงการบอกว่าใครเป็นมนุษย์หมาป่าตัวอื่น, เปิดเผยบทบาทของคู่รักของคุณ หรือบอกว่าคู่รักของคุณเป็นใคร, กามเทพที่พยายามให้คู่รักถูกฆ่า และเปิดเผยให้เห็นผู้นำลัทธิหรือเพื่อนซอมบี้ของคุณ

* ใช้ความสามารถต่อต้านทีมตนเอง : นี่หมายถึงการจำคุก, เปิดเผยบทบาท หรือยิง (สุ่มหรือเจาะจงด้วยเหตุผลใดก็ตาม) เพื่อทำให้ทีมของคุณเสียเปรียบ ตัวอย่างเช่น การใบ้ผู้หยั่งรู้หรือยิงชาวบ้านที่ฟื้นขึ้นมาใหม่ คุณไม่ควรบังคับให้ผู้เล่นเปิดเผยไพ่ทำนายอนาคตในช่วงต้นเกม เพราะมีโอกาสสูงที่พวกเขาจะมีบทบาทสำคัญต่อชาวบ้าน+
* ให้ข้อมูลเท็จ : นี่รวมถึงการแกล้งทำเป็นอีกบทบาทหนึ่ง หรือให้ข้อมูลที่เป็นเท็จเพื่อทำให้ทีมของคุณเสียเปรียบ
* แบล็กเมล์ด้วยกุหลาบ : การแบล็กเมล์ผู้เล่นคนอื่นด้วยกุหลาบ นั้นหมายถึงการปฏิเสธที่จะให้ข้อมูล โหวต หรือขู่ว่าจะยิงใครบางคน ฯลฯ หากพวกเขาไม่ส่งกุหลาบจำนวนหนึ่งให้คุณ ถือว่าเป็นการโยนเกมด้วยเช่นกัน
* ไม่อยู่หน้าจอ : หากคุณ AFK อย่างต่อเนื่อง, ไม่ได้ร่วมเล่นทั้งเกม, ออฟไลน์ หรือการฆ่าตัวตายบ่อยเกินไป ก็ถือได้ว่าเป็นการโยนเกม

## การสุ่มฆ่า

การสุ่มฆ่า เมื่อคุณยิงใครสักคนที่มีบทบาทอื่น (โดยไม่สนใจว่าจะเป็นบทไหนก็ตาม) โดยไม่มีเหตุผล ซึ่งคุณควรรอจนกว่าคุณจะรู้ว่าผู้เล่นที่คุณจะยิงนั้นอยู่ทีมตรงข้าม

คณิตคิดเร็ว : มีผู้เล่น 16 คน โหมดเกมส่วนใหญ่มีมนุษย์หมาป่า 4 คน นักฆ่าหนึ่งคน และคนบ้าหรือนักล่าหัวหนึ่งคน มีโอกาส 60% ที่คุณจะยิงโดนชาวบ้านผู้บริสุทธิ์ ถ้าคุณยิงแบบสุ่ม !!

การสุ่มฆ่าจะนำไปสู่การถูกแบน

## ชื่อผู้ใช้ และข้อความส่วนตัว

ชื่อผู้ใช้และข้อความส่วนตัวที่ไม่เหมาะสม รวมไปถึงการเหยียดเชื้อชาติ คำอนาจาร หรือคำย่อของที่กล่าวมาก่อนหน้านั้น หรือผิดกฎอื่นๆ จะไม่ได้รับอนุญาต

## ฆ่าตัวตาย

ถ้าคุณฆ่าตัวตาย (ออกเกมและทิ้งเพื่อนร่วมทีม) 4 ครั้งใน จัดอันดับ หรือ 5 ครั้ง ในโหมดอื่น ภายใน 6 ชั่วโมง คุณจะถูกแบนชั่วคราว นี่เป็นการแบนอัตโนมัติ

## โกงกุหลาบ

ถ้าคุณอยู่ในเกมแล้วบอกไปว่า "แลกกุหลาบกัน" หรืออะไรทำนองนี้ แล้วพอคุณได้กุหลาบคุณควรส่งกลับไปให้เขา ถ้าไม่ นี่ถือว่าเป็นการฉ้อฉลเรื่องกุหลาบ และคุณจะโดนเเบน

## อีโมจิ

ถ้าคุณใช้อีโมจิอย่างไม่เหมาะสม และ/หรือ ใช้ในทางเหยียดหยาม คุณจะโดนแบน

## การติดสินบนโดยมอบดอกกุหลาบ

การติดสินบนโดยมอบดอกกุหลาบ คือ เมื่อคุณเสนอมอบดอกกุหลาบให้กับผู้เล่นคนอื่น เพื่อแลกกับการชนะหรือช่วยให้คุณชนะ นี่ไม่ใช้กลยุทธ์ นี่คือการโกง ใครก็ตามที่ติดสินบนด้วยวิธีใดก็ตาม จะถูกแบน

## ช่องโหว่

ช่องโหว่ คือ เมื่อคุณหาวิธีที่จะแหกกฎ โดยไม่ทำในทางเทคนิค ตัวอย่างเช่น การบอกว่ามีบางสิ่งที่ไม่ได้บอกไว้ในกฎ และคุณไม่ควรถูกแบนเพราะมันไม่ได้บอกไว้ รบกวนใช้สามัญสำนึก หากเป็นการโกงหรืออะไรก็ตามที่ดูเหมือนโกง คุณสามารถถูกแบนได้ หากมันคล้ายกับการโยนเกม, การพูดจาว่าร้าย, เหยียดชนชาติ ฯลฯ คุณสามารถถูกแบนได้ การบอกว่า "คำนั้นไม่ถูกเซ็นเซอร์ เพราะฉะนั้นฉันพูดได้" ก็ถือว่าเป็นช่องโหว่

## การร่วมทีม

การร่วมทีม คือการที่คุณเล่นนอกทีมตัวเองและไปช่วยให้ทีมอื่นๆ ชนะ ตัวอย่างเช่น หากคุณกำลังเล่นกับเพื่อนและพวกเขาเป็นมนุษย์หมาป่า คุณเป็นผู้หยั่งรู้ และบอกว่าเพื่อนของคุณเป็นคนดี, การที่ไม่ยอมชนะไปกับทีมปัจจุบันของคุณ ทั้งที่สามารถทำได้ เพราะคุณเห็นว่าทีมอื่นให้ XP ที่เยอะกว่า ถือว่าเป็นการโยนเกม การกระทำเหล่านี้จะนำไปสู่การแบน

## การโกง

การโกงนั้นมีหลายวิธี บางวิธีนั้นรวมถึงการพูดคุยกับเพื่อนนอกเกม วิธีอื่นๆ เช่น

* เล่นหลายเครื่อง : การใช้หลายบัญชี/หรืออุปกรณ์ เพื่อเล่น ไม่ว่าจะในเกมเดียวกันหรือต่างเกม ก็ถือว่าเป็นการโกง
* อีโมทหรือรหัสกุหลาบ : รหัสอีโมท ซึ่งหมายความว่าการตอบโต้ด้วยอีโมทเวลากลางคืน เมื่อคุณเห็นว่าพวกเขามีบทบาทเฉพาะ และการส่งกุหลาบในเวลากลางคืน เมื่อคุณเห็นว่าพวกเขามีบทบาทบางอย่าง หรือแม่แต่การติดสินบนด้วยกุหลาบ หรืออะไรก็ตาม ก็ถือว่าเป็นการโกงทุกรูปแบบ

## แชทเสียง

กฎอื่นๆ ทั้งหมดที่ใช้สำหรับห้องแชทเสียงเช่นกัน นั้นหมายความว่า ห้ามดูถูก ข่มขู่ กลั่นแกล้ง หรือก่อกวนผู้อื่นขณะที่กำลังเล่น ห้ามเหยียดสีผิว ล่วงละเมิด หรือกระทำความไม่เหมาะสม กฎทั่วไปของเกมเกี่ยวกับการจับทีมเล่นเกม การโยนเกม หรือการโกงเกม นอกจากนี้โปรดเคารพใบหูของผู้อื่นด้วย การไม่ส่งเสียงกรีดร้อง จงใจเล่นให้แย่ และ/หรือเล่นเพลงที่น่ารำคาญเพื่อรบกวนหรือทำร้ายผู้อื่น

## การแลกเปลี่ยน

เราไม่สนับสนุนการซื้อขายใดๆ ในเกม (เช่นกุหลาบเพื่อสกิน) หากคุณยังตัดสินใจที่จะซื้อขาย โปรดทราบว่าคุณกำลังแบกรับความเสี่ยงด้วยตนเอง !

## Guardian

Guardian มีคำพิพากษาถึงที่สุดเกี่ยวกับการลงโทษ คุณสามารถพูดคุยเกี่ยวกับการแบนใดๆ ก็ได้ แต่การลงโทษของคุณจะยังคงตัดสินตามที่การ์เดียนตัดสิน การปลดแบนนั้นขึ้นอยู่กับดุลยพินิจของการ์เดียน และจะไม่ปลดแบนโดยไม่จำเป็น เว้นแต่ว่าการแบนนั้นไม่ยุติธรรม หากคุณคิดว่าคุณไม่ได้รับการปฏิบัติอย่างไม่เป็นธรรม คุณสามารถติดต่อหัวหน้าการ์เดียน (Guardian Manager) ใน Discord ของเรา

## การแอบอ้างว่าเป็นทีมงาน

การแอบอ้างเป็นบุคคลอื่น โดยอ้างว่าเป็นสมาชิกของทีมงาน ไม่ว่าจะเป็นทีมงานเกม หรือทีมงาน Discord ตัวอย่างเช่น การใส่ "Admin", "Dev", "Mod" ฯลฯ ลงในชื่อของคุณทั้งที่คุณไม่ได้เป็นทีมงาน หรือเปลี่ยนชื่อของคุณเป็นหนึ่งในทีมงาน ชื่อของคุณจะถูกเปลี่ยน

การอ้างว่าคุณรู้จักกับสมาชิกของทีมงาน ซึ่งจะทำให้คุณสามารถแหกกฎใดๆ จะไม่ได้รับการอนุญาต

การอ้างว่าเป็นทีมงาน และการข่มขู่หรือคุกคามผู้อื่นเพื่อหลอกว่าแบนพวกเขา หรือข่มขู่หากพวกเขาไม่ทำตาม สิ่งที่กล่าวมานี้เราไม่อนุญาตให้ทำโดยเด็ดขาด อ ย่ า ห า ท ำ

การแอบอ้างเป็นทีมงานจะนำไปสู่การแบน

## การกระทำผิดผ่านแคลน

มีการกระทำที่ผิดหลากหลาย ที่เป็นไปได้กับแคลน อย่างเช่น

* ชื่อแคลนและคำอธิบาย : ชื่อแคลนและคำอธิบายที่ไม่เหมาะสม, การเหยียดสีผิว, คำพูดทางเพศหรือคำย่อของสิ่งที่กล่าวก่อนหน้านี้ หรือผิดกฎอื่นๆ ที่ไม่ได้รับอนุญาต หัวหน้าแคลนหรือชื่อแคลนหรือคำอธิบายที่มีคำไม่เหมาะสม จะทำให้ถูกแบนได้ การละเมิดกฎอย่างต่อเนื่อง อาจส่งผลให้แคลนถูกยุบถาวร
* เล่นเป็นทีมกับแคลน : หากคุณเล่นกับแคลนของคุณและโยนเกมเป็นพิเศษเพื่อ XP คุณและทุกคนที่เกี่ยวข้องจะถูกแบน
* การแสปม : แคลนที่เข้าร่วมการแสปมที่จัดเตรียมไว้จะถูกแบน

## พฤติกรรมในแชทกับผู้ช่วย

ถ้าคุณทำพฤติกรรมเสียมารยาท, หยาบคาย, เหยียดเชื้อชาติ, ก้าวร้าว, พูดไม่เหมาะสม, ข่มขู่ หรือดูถูกในการแชทกับผู้ช่วย หรือทำอะไรที่คล้ายกับข้างต้น ผู้ช่วยมีสิทธิ์ที่จะบล็อคการแชทของคุณกับผู้ช่วย รวมไปถึงอาจโดนแบนในเกมด้วย

## อื่นๆ

เราไม่ยอมรับการข่มขู่ใดๆ ทั้งสิ้น การกระทำเช่นนี้จะส่งผลให้ถูกแบน ไม่อนุญาตให้ใช้บัคในการหาผลประโยชน์ใดๆ เพราะจะถูกแบนเช่นกัน การใช้ความสามารถของบทบาทของคุณในทางที่ผิดเพื่อลงโทษผู้เล่นอื่นในสิ่งที่พวกเขาพูดหรือทำในเกมก่อนหน้านี้ จะทำให้ถูกแบน หากคุณเล่นกับแคลนของคุณและโยนเกมเพื่อเก็บ XP คุณและคนที่เกี่ยวข้องจะถูกแบน หากคุณเข้าร่วมเกมใดๆ คุณต้องพูดภาษาที่ตรงกับที่คุณเลือก และภาษาเดียวที่คุณได้รับอนุญาตให้พูดในโหมดเกม Sandbox คือภาษาอังกฤษ การใช้เซิร์ฟเวอร์ที่ไม่เหมาะสม จะนำไปสู่การแบน

## อ้างอิง

1. ↑ วูล์ฟวิลล์ (Wolvesville) - Google Play Store; Apple App Store;